जैन ने अकेलेपन का हवाला दिया था, अफसर ने तिहाड़ प्रशासन को बताए बिना शिफ्टिंग की
Delhi Health Minister Satyendar Jain Money Laundering Case दिल्ली के पूर्व मंत्री सत्येंद्र जैन की मांग पर उनके सेल में दो कैदी भेजने पर तिहाड़ जेल प्रशासन ने जेल सुपरिंटेंडेंट को कारण बताओ नोटिस भेजा है। दरअसल जैन ने जेल नंबर 7 के सुरपिंटेंडेंट से रिक्वेस्ट की थी
दिल्ली के पूर्व मंत्री सत्येंद्र जैन की मांग पर उनके सेल में दो कैदी भेजने पर तिहाड़ जेल प्रशासन ने जेल सुपरिन्टेंडेंट को कारण बताओ नोटिस भेजा है। दरअसल जैन ने जेल नंबर 7 के सुपरिन्टेंडेंट से रिक्वेस्ट की थी कि वे अकेलेपन की वजह से डिप्रेशन का शिकार हो रहे हैं। इसलिए उनके साथ दो अन्य कैदियों को रखा जाए, ताकि वे उनसे बात कर सकें।
सुपरिन्टेंडेंट ने उनकी मांग पूरी करते हुए दो लोगों को उनके सेल में ट्रांसफर कर दिया। हालांकि, नोटिस आते ही उन्होंने दोनों कैदियों को वापस उनके पुराने सेल में भेज दिया। सूत्रों के मुताबिक, सुपरिन्टेंडेंट ने जेल प्रशासन को बताए बिना ही दोनों कैदियों को उनके सेल में ट्रांसफर किया था, जो कि नियमों के खिलाफ है। सुपरिन्टेंडेंट के इस कदम से सुरक्षा पर सवाल भी खड़े हो गए हैं।
जैन ने सुपरिन्टेंडेंट को भेजी थी एप्लिकेशन
अधिकारियों के मुताबिक, जैन ने अपनी एप्लिकेशन में लिखा था कि वे अकेलेपन की वजह से डिप्रेशन में जा रहे हैं। उन्होंने कहा कि एक साइकिएट्रिस्ट ने उन्हें अपना सामाजिक दायरा बढ़ाना को बढ़ाने का है, इसलिए उन्हें दो कैदियों के साथ रखा जाना चाहिए। उन्होंने वार्ड नंबर 5 से दो कैदियों के नाम भी दिए, जिनके साथ वे सेल में रहना चाहेंगे।
उनकी मांग तुरंत मान ली गई और दोनों कैदियों को उनके सेल में ट्रांसफर कर दिया गया। जेल प्रशासन के मुताबिक, सुपरिन्टेंडेंट ने यह फैसला प्रशासन को बताए बिना लिया था। नियमों के मुताबिक, जेल प्रशासन को बताए बिना और उसकी अनुमति के बिना किसी भी कैदी को एक सेल से निकालकर दूसरे सेल में नहीं भेजा जा सकता है।
जेल में बॉडी मसाज लेते और बाहर का खाना खाते दिखे थे जैन
सत्येंद्र जैन पिछले साल जून से तिहाड़ में कैद हैं। नवंबर में सत्येंद्र जैन को जेल में VIP ट्रीटमेंट दिए जाने को लेकर एक जेल अधिकारी को सस्पेंड कर दिया गया था। ED ने एक कोर्ट में जेल का सीसीटीवी फुटेज जमा किया था, जिसमें जैन अपने सेल में बॉडी मसाज लेते और बाहर का खाना खाते दिखाई दे रहे थे।
इस दौरान उनके सेल में दूसरे कैदी बैठे नजर आए थे, जिसकी अनुमति जेल प्रशासन ने नहीं दी थी। उन पर ये आरोप भी लगा था कि उन्होंने मामले के अन्य आरोपियों से मुलाकात करके जांच को प्रभावित किया है।
इन्फोर्समेंट डायरेक्टोरेट (ED) ने 24 अगस्त, 2017 को CBI की तरफ से दर्ज की गई FIR को आधार बनाकर जैन के खिलाफ मनी-लॉन्ड्रिंग मामले में जांच शुरू की थी। उनके साथ पूनम जैन, अजित प्रसाद जैन, सनील कुमार जैन, वैभव जैन और अंकुश जैन के खिलाफ भी मामला दर्ज किया गया था।
इस पोल में भाग लेकर अपनी राय दे सकते हैं...
ये खबरें भी पढ़ें...
सत्येंद्र जैन की मसाज करने वाला रेप का आरोपी:तिहाड़ के अफसर बोले- वो फीजियोथेरेपिस्ट नहीं, पॉक्सो एक्ट में अरेस्ट हुआ
तिहाड़ जेल में सजा काट रहे दिल्ली सरकार के मंत्री सत्येंद्र जैन जिस व्यक्ति से अपनी मसाज करवा रहे थे, वो रेप केस में आरोपी है। जेल में मसाज के वीडियो सामने आने के बाद भाजपा ने आम आदमी पार्टी (AAP) और दिल्ली के मुख्यमंत्री अरविंद केजरीवाल पर सवाल उठाया था। उसके बाद दिल्ली के मुख्यमंत्री अरविंद केजरीवाल ने कहा था कि जैन की तबीयत खराब है और उन्हें फीजियोथेरेपी दी जा रही है। पूरी खबर यहां पढ़ें...
तिहाड़ में बंद सत्येंद्र जैन की जेल अधिकारियों को धमकी:बोले- बाहर आकर सबको देख लूंगा
मनी लॉन्ड्रिंग केस में तिहाड़ जेल में बंद दिल्ली के मंत्री सत्येंद्र जैन पर जेल अधिकारियों ने धमकी देने के आरोप लगाए हैं। मीडिया रिपोर्ट्स के मुताबिक, अधिकारियों ने DG जेल से मंत्री के खिलाफ शिकायत की है। कहा है कि जैन उनके साथ जेल में जेल में दुर्व्यवहार कर रहे हैं और उन्हें जेल से बाहर आने पर गंभीर परिणाम भुगतने की धमकी दे रहे हैं। पूरी खबर यहां पढ़ें...